**บันทึกรายงานการประชุมสภาเทศบาลตำบลบางจะเกร็ง**

**สมัยสามัญที่ ๔ ครั้งที่ ๑/๒๕๖๓**

**วันอังคาร ที่ ๒๔ พฤศจิกายน พ.ศ. ๒๕๖๓ เวลา ๑๓.๓๐ น.**

**ณ ห้องประชุมสภาเทศบาลตำบลบางจะเกร็ง**

**…………………………**

 **ผู้มาประชุม ๘ คน**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| **๑** | นายกิจพัฒน์ คงรักษา | ประธานสภาเทศบาล | กิจพัฒน์ คงรักษา |
| **๒** | นายวสันต์ นาคขันทอง | รองประธานสภาเทศบาล | วสันต์ นาคขันทอง |
| **๓** | นายสถาพร ฟูกลิ่น | สมาชิกสภาเทศบาลเขตที่ ๑ | สถาพร ฟูกลิ่น |
| **๔** | นางบุญส่ง จิตทนงค์ | สมาชิกสภาเทศบาลเขตที่ ๑ | บุญส่ง จิตทนงค์ |
| **๕** | นายไพฑูรย์ ฟูกลิ่น  | สมาชิกสภาเทศบาลเขตที่ ๒ | ไพฑูรย์ ฟูกลิ่น  |
| **๖** | นายเซียน น้ำเงิน | สมาชิกสภาเทศบาลเขตที่ ๒ | เซียน น้ำเงิน |
| **๗** | นางเขมิกา เปรุณาวิน | สมาชิกสภาเทศบาลเขตที่ ๒ | เขมิกา เปรุณาวิน |
| **๘** | นายวัฒนะ ฟูกลิ่น | สมาชิกสภาเทศบาลเขตที่ ๒ | วัฒนะ ฟูกลิ่น |

**ผู้ไม่มาประชุม ๔ คน**

|  |  |  |
| --- | --- | --- |
| **๑** | น.ส.ยวงทอง แหลมประเสริฐ | เลขานุการสภาเทศบาล |
| **๒** | นายกนกภูมิ ประเสริฐดี | สมาชิกสภาเทศบาลเขตที่ ๑ |
| **๓** | นายสุภาพ งามแม้น | สมาชิกสภาเทศบาลเขตที่ ๑ |
| **๔** | นายบุญชู อุ่มเพชร | สมาชิกสภาเทศบาลเขตที่ ๒ |

 **ผู้เข้าร่วมประชุม ๑๑ คน**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| **๑** | นายสุขเกษม โง้วสกุล | นายกเทศมนตรี | สุขเกษม โง้วสกุล |
| **๒** | นายบรรจง เปรุนาวิน | รองนายกเทศมนตรี | บรรจง เปรุนาวิน |
| **๓** | นายเพชรรัตน์ เจริญผล | รองนายกเทศมนตรี | เพชรรัตน์ เจริญผล |
| **๔** | นายตรีทศ วิลัยเลิศ | เลขานุการนายกเทศมนตรี | ตรีทศ วิลัยเลิศ |
| **๕** | นายกันตภณ เกิดสวัสดิ์ | หัวหน้าสำนักปลัดเทศบาล | กันตภณ เกิดสวัสดิ์ |
| **๖** | นางเบญญาพร นวมทอง | ผู้อำนวยการกองคลัง | เบญญาพร นวมทอง |
| **๗** | นายทนงศักดิ์ คำดี | ผู้อำนวยการกองช่าง | ทนงศักดิ์ คำดี |
| **๘** | พต.ญ.ลัดดา เป็ดทอง | นักวิชาการสาธารณสุข | พต.ญ.ลัดดา เป็ดทอง |
| **๙** | นางดวงใจ พรหมชัย | นักวิชาการศึกษา | ดวงใจ พรหมชัย |
| **๑๐** | นางสาวจุฬารัตน์ มีสวัสดิ์ | นักวิเคราะห์นโยบายและแผน | จุฬารัตน์ มีสวัสดิ์ |
| **๑๑** | นางสาวบุษฎี นนทลักษณ์ | นักพัฒนาชุมชน | บุษฎี นนทลักษณ์ |

- ๒ -

**เริ่มประชุมเวลา ๑๓.๓๐ น.**

เมื่อที่ประชุมมีผู้เข้าประชุมครบองค์ประชุมแล้ว นายกิจพัฒน์ คงรักษา ประธานสภาเทศบาลตำบลบางจะเกร็งได้เป็นประธานในที่ประชุม โดยกล่าวเปิดการประชุมและเริ่มประชุมตามระเบียบวาระดังต่อไปนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธาน **-** ได้รับหนังสือลาจาก สท.กนกภูมิ ประเสริฐดี ,สท.สุภาพ งามแม้น เนื่องจากป่วย และได้รับหนังสือลาจากเลขานุการสภา น.ส.ยวงทอง แหลมประเสริฐ ,สท.บุญชู อุ่มเพชร เนื่องจากติดภารกิจ ไม่สามารถเข้าร่วมประชุมสภาในวันนี้ได้ ถือว่าลาประชุม

 **-** การเลือกตั้งนายก อบจ. และส.อบจ. จะมีขึ้นในวันที่ ๒๐ ธันวาคม ๒๕๖๓ นี้ ระหว่างเวลา ๐๘.๐๐ – ๑๗.๐๐ นาฬิกา โดยหมู่ที่ ๑ กำหนดหน่วยเลือกตั้งที่ศาลาอเนกประสงค์วัด ศรัทธาธรรม หมู่ที่ ๒ กำหนดหน่วยเลือกตั้ง ๓ หน่วย ที่สวนสุขภาพตำบลบางจะเกร็ง หมู่ที่ ๓ กำหนดหน่วยเลือกตั้งที่ รพ.สต.บางจะเกร็ง หมู่ที่ ๔ กำหนดหน่วยเลือกตั้งที่โรงเรียนบ้านฉู่ฉี่ และหมู่ที่ ๕ กำหนดหน่วยเลือกตั้งที่ที่บริเวณซอยเสกสรร ขอให้สมาชิกทุกท่านร่วมกันไปใช้สิทธิ์ในการเลือกตั้ง เพราะ หากไม่ไปใช้สิทธิ์จะถูกตัดสิทธิ์ในการลงสมัครเลือกตั้งในครั้งต่อไป

**ที่ประชุม - รับทราบ**

**ระเบียบวาระที่ ๒ เรื่องรับรองรายงานการประชุม**

 - รายงานการประชุมสภาเทศบาลตำบลบางจะเกร็งสมัยสามัญที่ ๓ ครั้งที่ ๒/๒๕๖๓ เมื่อวันที่ ๒๑ สิงหาคม ๒๕๖๓

**มติที่ประชุม - มีมติรับรองรายงานการประชุม**

**ระเบียบวาระที่ ๓ เรื่องด่วน**

* **ไม่มี**

**ระเบียบวาระที่ ๔ เรื่องที่ค้างพิจารณา**

* **ไม่มี**

**ระเบียบวาระที่ ๕ เรื่องเพื่อพิจารณา**

**๕.๑ แถลงผลการปฏิบัติงานตามนโยบายประจำปี งบประมาณ พ.ศ. ๒๕๖๓**

ประธาน - เนื่องจากในวันนี้เลขานุการสภาได้ยื่นหนังสือลาประชุม ซึ่งตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๑๙ ระบุว่าในการประชุมสภาท้องถิ่นครั้งใด ถ้าไม่มีเลขานุการสภาท้องถิ่น หรือมีแต่ไม่อยู่หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ ให้สภาท้องถิ่นเลือกสมาชิกสภาท้องถิ่นหรือ ข้าราชการหรือพนักงานขององค์กรปกครองส่วนท้องถิ่นนั้นคนหนึ่ง เป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยให้นำความในข้อ ๑๓ และข้อ ๒๖ วรรคสอง มาใช้บังคับโดย อนุโลม เว้นแต่การลงคะแนนเลือกให้กระทำด้วยวิธีการยกมือ

- ๓ –

ประธาน - ข้อ ๑๓ วิธีเลือกเลขานุการสภาท้องถิ่น ให้นำความในข้อ ๘ มาใช้บังคับโดยอนุโลม เมื่อสภา ท้องถิ่นมีมติเลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราวพ้นจาก ตำแหน่ง

 ข้อ ๘ วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิก สภา ท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้อง มีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรอง ได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อ เหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลาย คนให้เลือกใหม่เฉพาะ ผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้ คะแนนสูงสุดเท่ากันอีก ให้ใช้วิธีจับสลากเฉพาะผู้ได้ คะแนนสูงสุดเท่ากัน

 - สมาชิกท่านใดจะเสนอผู้ที่จะเป็นเลขานุการสภาเทศบาลตำบลบางจะเกร็งชั่วคราวเชิญครับ

นายไพฑูรย์ ฟูกลิ่น - ผมขอเสนอชื่อ นายวัฒนะ ฟูกลิ่น เป็นเลขานุการสภาฯ

โดยมีนายวสันต์ นาคขันทอง และนายเซียน น้ำเงิน เป็นผู้รับรอง

ประธานสภา - ขอเชิญ นายวัฒนะ ฟูกลิ่นปฏิบัติหน้าที่เลขานุการสภาชั่วคราว

ประธาน - ขอให้เลขานุการสภาอ่านข้อกฎหมาย ระเบียบที่เกี่ยวข้องกับการแถลงผลการปฏิบัติงาน

 ตามนโยบายประจำปี

เลขานุการสภา - พระราชบัญญัติเทศบาล พุทธศักราช ๒๔๙๖ แก้ไขเพิ่มเติมถึง (ฉบับที่ ๑๔) พุทธศักราช ๒๕๖๒ มาตรา ๔๘ ทศก่อนนายกเทศมนตรีเข้ารับหน้าที่ ให้ประธานสภาเทศบาลเรียกประชุม สภาเทศบาลเพื่อให้นายกเทศมนตรีแถลงนโยบายต่อสภาเทศบาลโดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกเทศมนตรี

 ให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภา เทศบาลเป็นประจำทุกปี

ประธาน - ขอให้ฝ่ายบริหารชี้แจงรายละเอียด

นายกเทศมนตรี - ตามที่ผม นายสุขเกษม โง้วสกุล นายกเทศมนตรีตำบลบางจะเกร็งได้แถลงนโยบายการ

 บริหารและการพัฒนาเทศบาลตำบลบางจะเกร็ง ต่อสภาเทศบาลตำบลบางจะเกร็งเมื่อวันที่ ๑๘ กุมภาพันธ์ ๒๕๕๖ ไปแล้วนั้น อาศัยอำนาจตามความในมาตรา ๔๘ ทศ วรรคห้า

 แห่งพระราชบัญญัติเทศบาล พุทธศักราช ๒๔๙๖ แก้ไขเพิ่มเติมถึง (ฉบับที่ ๑๔) พุทธศักราช ๒๕๖๒ ผมนายสุขเกษม โง้วสกุล นายกเทศมนตรีตำบลบางจะเกร็ง ในนามของหัวหน้า

คณะผู้บริหารเทศบาลตำบลบางจะเกร็ง ขอรายงานแสดงผลการปฏิบัติงานตามนโยบายที่ได้ แถลงไว้ต่อสภาเทศบาลตำบลบางจะเกร็ง ดังนี้ ซึ่งรายละเอียดทั้งหมดจะได้จัดทำเป็นประกาศ และติดประกาศให้ประชาชนทราบต่อไป

 **๑. นโยบายเร่งด่วน**

 ๑.๑ ปรับปรุงและพัฒนาระบบการจัดเก็บขยะมูลฝอยให้มีประสิทธิภาพ

- ๔ -

 ผลการปฏิบัติ

- วางระบบหมุนเวียนพนักงานในการจัดเก็บขยะ โดยให้มีการจัดเก็บทุกวันไม่มีวันหยุดอย่างต่อเนื่องจากปีก่อน

- เพิ่มถังขยะตามตรอก ซอย และจัดรูปแบบการตั้งถังขยะเพื่อบริการประชาชน ให้สะดวก

ต่อการทิ้งขยะตามแผนปฏิบัติการจัดการขยะมูลฝอยชุมชน “จังหวัดสะอาด” โดยการจัดซื้อถังขยะขนาด ๒๐๐ ลิตร จำนวน ๕๐ ใบ งบประมาณ ๓๗,๕๐๐ บาท

- จัดเก็บค่าธรรมเนียมการทิ้งขยะมูลฝอยจากครัวเรือน ร้านค้า แผงลอย ตลาดนัด

และสถานประกอบกิจการต่างๆ

๑.๒ ประสานหรือจัดสรรงบประมาณในการสร้างสวนสุขภาพในเขตเทศบาล เพื่อใช้เป็นสถานที่ออกกำลังกาย และการพักผ่อนหย่อนใจ

ผลการปฏิบัติ

- ปรับปรุงภูมิทัศน์สวนสุขภาพตำบลบางจะเกร็ง งบประมาณ ๒๐๘,๘๐๖ บาท

 - ประสานงานขอสนับสนุนงบประมาณในการก่อสร้างโครงหลังคาคลุมลานอเนกประสงค์ สวนสุขภาพ หมู่ที่ ๒ (ส่วนต่อขยาย) จากองค์การบริหารส่วนจังหวัดสมุทรสงคราม งบประมาณ ๑,๓๐๐,๐๐๐ บาท

**๒. นโยบายด้านการเมือง**

ส่งเสริมและสนับสนุนประชาชนหรือองค์กรภาคประชาชน ให้มีส่วนร่วมทางการเมืองภายใต้ระบอบประชาธิปไตย อันมีพระมหากษัตริย์ทรงเป็นประมุข

ผลการปฏิบัติ

- จัดทำโครงการประชาคมตำบลเพื่อจัดทำแผนพัฒนาท้องถิ่น (พ.ศ. ๒๕๖๑-๒๕๖๕) ฉบับเพิ่มเติมของเทศบาลตำบลบางจะเกร็ง , ส่งเสริมการจัดทำแผนชุมชนประจำปี ๒๕๖๓

**๓. นโยบายด้านการบริหาร**

๓.๑ ส่งเสริมและพัฒนาเทศบาลเป็นหน่วยงานที่ยึดหลักธรรมาภิบาลและการบริหารจัดการบ้านเมืองที่ดี

ผลการปฏิบัติ

- ผลการประเมินประสิทธิภาพขององค์กรปกครองส่วนท้องถิ่น (Local Performance Assesment: LPA) : (สถ.-อปท.) ประจำปี ๒๕๖๓ ทั้ง ๕ ด้าน เฉลี่ยร้อยละ ๘๑.๓๙

๓.๒ ปรับปรุงหน่วยงาน บุคลากรและโครงสร้างภายใน ให้สอดคล้องกับการบริหารราชการท้องถิ่นรูปแบบเทศบาล ตามระเบียบ กฎหมาย เพื่อสามารถให้การบริการและจัดบริการสาธารณะแก่ประชาชน ได้มีประสิทธิภาพ

ผลการปฏิบัติ

- จัดทำแผนอัตรากำลังปี ๒๕๖๔-๒๕๖๖ เสร็จและประกาศใช้แล้ว

- ดำเนินการประเมินผลการจัดบริการสาธารณะของเทศบาลตำบลบางจะเกร็ง ตามเกณฑ์ชี้วัด มาตรฐานบริการสาธารณะสำหรับเทศบาลที่คณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) กำหนด

- ๕ -

- ออกคำสั่งการแบ่งงานและการมอบหมายหน้าที่ภายในทุกหน่วยงาน โดยปรับปรุงการแบ่งงาน และการมอบหมายหน้าที่ของทุกหน่วยงานให้มีความชัดเจน และเป็นปัจจุบัน

- ออกคำสั่งแต่งตั้งคณะกรรมการติดตามประเมินผลระบบการควบคุมภายใน (ตามพระราชบัญญัติวินัยการเงินการคลังของรัฐ พ.ศ. ๒๕๖๑ มาตรา ๗๙) ของทุกหน่วยงาน และในระดับองค์กร

๓.๓ พัฒนาระบบการให้บริการและจัดการสาธารณะให้มีมาตรฐาน ลดขั้นตอนการปฏิบัติ เพิ่มความรวดเร็วในการปฏิบัติราชการสามารถสนองความต้องการของประชาชน และเกิดประโยชน์สูงสุดแก่ประชาชน

ผลการปฏิบัติ

- มีการจัดทำแผนภูมิขั้นตอน และกำหนดระยะเวลาการดำเนินการ แต่ละงานในการให้บริการสาธารณะ และประกาศ ณ จุดบริการทุกจุดที่ประชาชนมองเห็นได้ชัดเจน รวมทั้งประชาสัมพันธ์ให้ทราบทางเว็บไซต์ เฟซบุ๊ก และเสียงตามสาย

- มีการกำหนดระยะเวลาแล้วเสร็จของงานบริการสาธารณะของแต่ละงาน และประกาศให้ประชาชนทราบ

- ดำเนินการลดขั้นตอนการปฏิบัติงาน ซึ่งมีการมอบอำนาจการตัดสินใจโดยออกคำสั่งมอบอำนาจ พร้อมบัญชีการมอบอำนาจแนบท้ายในเรื่องที่มีผลโดยตรงต่อประชาชน

- ดำเนินการจัดทำคู่มือประชาชน แสดงขั้นตอนและระยะเวลาให้บริการ พร้อมเผยแพร่ให้ประชาชนได้ทราบทั่วกัน

- จัดทำบัญชีรับเรื่องราวร้องทุกข์ ร้องเรียนฯ และดำเนินการแก้ไขปัญหา หรือแจ้งผลความคืบหน้าให้ประชาชนทราบทุกเรื่อง ภายใน ๑๕ วัน

- ประสานการไฟฟ้าส่วนภูมิภาคในการปรับปรุง ซ่อมแซมเสาไฟฟ้า และสายไฟฟ้า/ติดตามเร่งรัดให้ดำเนินการซ่อมแซมและแก้ไขเสียงตามสาย เพื่อให้อยู่ในสภาพพร้อมใช้งาน

- จัดส่งคนงานทั่วไปออกตัดหญ้าสองข้างถนน ตัดแต่งต้นไม้ที่กีดขวางเส้นทาง ขุดลอกท่อระบายน้ำ แพรกสาธารณะ ซ่อมแซมฝาท่อระบายน้ำ พ่นหมอกควันกำจัดยุงลายเพื่อป้องกัน และควบคุมโรคไข้เลือดออก๓.๔ ส่งเสริมและพัฒนาระบบป้องกันอัคคีภัยให้มีความพร้อมและเพียงพอ รวมถึงระบบกล้องวงจรปิดเพื่อการป้องกันปัญหายาเสพติดตามนโยบายของรัฐบาล

๓.๔ ส่งเสริมและพัฒนาระบบป้องกันอัคคีภัยให้มีความพร้อมและเพียงพอ รวมถึงระบบกล้อง วงจรปิดเพื่อการป้องกันปัญหายาเสพติดตามนโยบายของรัฐบาล

ผลการปฏิบัติ

- บำรุงรักษาซ่อมแซมรถบรรทุกน้ำดับเพลิง อุปกรณ์ดับเพลิงให้อยู่ในสภาพพร้อมใช้งานเสมอ

- จัดซื้อสายส่งน้ำดับเพลิง ขนาด ⌀ ๑.๕ นิ้ว ความยาว ๒๐ เมตร พร้อมข้อต่อสวมเร็ว จำนวน ๒ เส้น งบประมาณ ๒๔,๐๐๐ บาท

- จัดซื้อตู้สายฉีดน้ำดับเพลิง ขนาด ⌀ ๑.๕ นิ้ว ความยาว ๒๐ เมตร ติดตั้งบริเวณหมู่ที่ ๑ จำนวน ๑ ตู้ งบประมาณ ๑๓,๕๐๐ บาท

- จัดซื้อหัวปืนฉีดน้ำดับเพลิงแบบด้ามปืน พร้อมข้อต่อสวมเร็ว จำนวน ๑ หัว งบประมาณ ๒๕,๐๐๐ บาท

- โครงการฝึกอบรมชุดปฏิบัติการจิตอาสาภัยพิบัติประจำเทศบาลตำบลบางจะเกร็ง งบประมาณ ๘๘,๐๖๖ บาท

- โครงการก่อสร้างอาคารศูนย์อำนวยการป้องกันและบรรเทาสาธารณภัยตำบลบางจะเกร็ง งบประมาณ ๑,๗๙๐,๐00 บาท

- ๖ -

- เข้าร่วมฝึกซ้อมดับเพลิงกับบริษัทดับบลิวพีเอ็นเนอยี จำกัด และบริษัทเซลล์ มหาชน จำกัด

- จัดซื้อพร้อมติดตั้งกล้องโทรทัศน์วงจรปิด บริเวณหน้าโรงเรียนบ้านฉู่ฉี่ ในโรงเรียนบ้านฉู่ฉี่ และ ปากซอยเฟื่องฟ้า ประกอบด้วยชุดควบคุม ๑ เครื่อง และกล้องจำนวน ๔ จุด งบประมาณ ๑๐๐,๐๐๐ บาท และดำเนินการปรับปรุงซ่อมแซมระบบกล้องโทรทัศน์วงจรปิดให้อยู่ในสภาพพร้อมใช้งาน พร้อมทั้งมีประสิทธิภาพมากขึ้น

**๔. นโยบายด้านการศึกษา ศาสนาและวัฒนธรรม**

๔.๑ ส่งเสริมและสนับสนุนให้ศูนย์พัฒนาเด็กเล็กของเทศบาลตำบลบางจะเกร็ง เป็นศูนย์พัฒนาเด็กเล็กที่ได้มาตรฐานทางราชการ

ผลการปฏิบัติ

- ศูนย์พัฒนาเด็กเล็กทั้ง ๓ แห่ง ผ่านมาตรฐานของกระทรวงสาธารณสุข กรมส่งเสริมการปกครองท้องถิ่น และสำนักงานรับรองมาตรฐานและประเมินคุณภาพการศึกษา (สมศ.)

- โครงการทัศนศึกษาแหล่งเรียนรู้ของเด็กศูนย์พัฒนาเด็กเล็ก งบประมาณ ๒๑,๖๕๐ บาท

- โครงการประชุมปฐมนิเทศและปัจฉิมนิเทศผู้ปกครองเด็กนักเรียนศูนย์พัฒนาเด็กเล็ก งบประมาณ ๓,๘๒๕ บาท

- โครงการสนับสนุนค่าใช้จ่ายการบริหารสถานศึกษา (อาหารกลางวัน ศูนย์พัฒนาเด็กเล็กทั้ง ๓ แห่ง ค่าจัดการเรียนการสอน (รายหัว) ของศูนย์พัฒนาเด็กเล็กทั้ง ๓ แห่ง และค่าใช้จ่ายในการจัดการศึกษาสำหรับ ศูนย์พัฒนาเด็กเล็ก) งบประมาณ ๕๖๑,๗๑๐ บาท

- จัดซื้อพร้อมติดตั้งชุดอุปกรณ์สำหรับห้องเรียนโครงการพัฒนาคุณภาพการศึกษาด้วยเทคโนโลยีสารสนเทศ DLTV ศูนย์พัฒนาเด็กเล็กโรงเรียนบ้านฉู่ฉี่ งบประมาณ ๓๐,๕๐๐ บาท

- โครงการติดตั้งตาข่ายกั้นห้องเรียน ศูนย์พัฒนาเด็กเล็กโรงเรียนวัดบางจะเกร็ง งบประมาณ ๒๙,๐๐๐ บาท

- โครงการกั้นห้องชุดอะลูมิเนียม และกระจกห้องเรียนศูนย์พัฒนาเด็กเล็กโรงเรียนวัดศรัทธาธรรม งบประมาณ ๓๒,๐๐๐ บาท

๔.๒ ส่งเสริมและสนับสนุนการศึกษาของสถานศึกษาในพื้นที่ รวมถึงการศึกษานอกโรงเรียน

ผลการปฏิบัติ

- โครงการอุดหนุนค่าจ้างครูผู้สอนในรายวิชาที่ขาดแคลนแก่โรงเรียนสังกัด สพฐ. ในตำบล ทั้ง ๓ โรงเรียน งบประมาณ ๓๖๐,๐๐๐ บาท

- จัดโครงการวันเด็กแห่งชาติ งบประมาณ ๗๙,๗๔๐ บาท

- อุดหนุนเป็นค่าอาหารกลางวันสำหรับเด็กนักเรียนสังกัด สพฐ. ในพื้นที่

 งบประมาณ ๑,๒๐๓,๑๘๐ บาท

- จัดซื้ออาหารเสริม (นม) สำหรับเด็กนักเรียนสังกัด สพฐ. ในพื้นที่ และเด็กนักเรียนสังกัด ศพด. เทศบาล งบประมาณ ๕๓๘,๗๗๘.๒๔ บาท

- โครงการสนับสนุนทุนการศึกษาสำหรับนักศึกษา และการให้ความช่วยเหลือนักเรียน งบประมาณ ๑๐๐,๐๐๐ บาท

๔.๓ ส่งเสริมและสนับสนุนสภาวัฒนธรรมตำบลบางจะเกร็ง ให้มีการดำเนินกิจกรรมทางด้านศาสนาและวัฒนธรรมท้องถิ่น รวมถึงประเพณีอันดีงามอย่างต่อเนื่อง

ผลการปฏิบัติ

- ร่วมกับจังหวัดจัดงานประเพณีลอยกระทงสายกาบกล้วย งบประมาณ ๓๕,๐๐๐ บาท

- ๗ -

**๕. นโยบายด้านการสาธารณสุขและสิ่งแวดล้อม**

๕.๑ ส่งเสริมและสนับสนุนการดำเนินงานของกองทุนหลักประกันสุขภาพเทศบาลตำบลบางจะเกร็ง โดยเน้นการสร้างสุขภาพที่แข็งแรง คัดกรอง ป้องกัน ควบคุมและระงับโรค ทั้งที่ติดต่อและโรคไม่ติดต่อ

ผลการปฏิบัติ

- สนับสนุนงบประมาณในการดำเนินการกองทุนหลักประกันสุขภาพ จำนวน ๒๐๐,๐๐๐ บาท สำหรับการจัดทำโครงการ

- จัดทำโครงการสัตว์ปลอดโรค คนปลอดภัยจากโรคพิษสุนัขบ้าฯ งบประมาณ ๒๕,๔๔๐ บาท

- จัดซื้อวัสดุวิทยาศาสตร์หรือการแพทย์เพื่อป้องกันและควบคุมโรคติดต่อ

งบประมาณ ๘๙,๓๓๐ บาท

- โครงการอบรมเชิงปฏิบัติการให้มีความรู้ในการป้องกันโรคติดเชื้อไวรัสโคโรนา 2019 (COVID-19) และการจัดทำหน้ากากอนามัยเพื่อการป้องกันตนเอง งบประมาณ ๓๒,๐๐๐ บาท

- อุดหนุนคณะกรรมการหมู่บ้าน สำหรับการดำเนินงานตามแนวทางโครงการพระราชดำริ ด้านสาธารณสุข งบประมาณ ๒๐,๐๐๐ บาท

๕.๒ รณรงค์สร้างจิตสำนึกให้กับประชาชนทางด้านการบริหารจัดการทรัพยากรธรรมชาติ สิ่งแวดล้อม เช่น การปลูกต้นไม้ การคัดแยกขยะ การลดการสร้างขยะ เป็นต้น

ผลการปฏิบัติ

- โครงการปลูกป่าชายเลน และเก็บขยะชายหาด ณ โรงเรียนบ้านฉู่ฉี่ เนื่องในวันชายหาดสากล

- ร่วมกับบริษัท พีทีจี เอ็นเนอยี จำกัด (มหาชน) ในการเก็บขยะทะเลตามโครงการรวมพลัง ร่วมใจ สร้างสุขแก่ชุมชน

๕.๓ รณรงค์สร้างจิตสำนึกให้กับประชาชนทางด้านการบริหารจัดการทรัพยากรธรรมชาติ สิ่งแวดล้อม เช่น การปลูกต้นไม้ การคัดแยกขยะ การลดการสร้างขยะ เป็นต้น

ผลการปฏิบัติ

- กิจกรรมการรณรงค์ด้านความสะอาดเป็นระเบียบเรียบร้อย (Clean) เพื่อขับเคลื่อนจังหวัดสมุทรสงครามสู่ “เมืองแห่งความสุข” (City of Happiness)

- จัดทำโครงการขาเทียมจากเศษวัสดุอลูมิเนียม

- จัดทำโครงการหลังคาเขียว (รีไซเคิลกล่องบรรจุภัณฑ์สำหรับอาหารและเครื่องดื่มที่ใช้แล้ว เป็นหลังคา)

**๖. นโยบายด้านการกีฬาและนันทนาการ**

๖.๑ ส่งเสริมและสนับสนุนการจัดกิจกรรมกีฬาและนันทนาการของศูนย์กีฬาหมู่บ้านหรือศูนย์กีฬาตำบลบางจะเกร็ง

ผลการปฏิบัติ

- จัดทำโครงการแข่งขันกีฬาฟุตซอล บางจะเกร็งคัพ ครั้งที่ ๑๓ งบประมาณ ๒๙๘,๘๗๐ บาท

- สนับสนุนสถานที่ออกกำลังกายให้แก่กลุ่มเต้นแอโรบิกในตำบล

๖.๒ จัดกิจกรรมหรือจัดส่งบุคลากร เข้าร่วมกิจกรรมด้านกีฬากับท้องถิ่นอื่นตามความเหมาะสม

ผลการปฏิบัติ

- จัดส่งบุคลากรเข้าร่วมกีฬาเชื่อมความสัมพันธ์สามัคคีสันนิบาตเทศบาลภาคกลาง

- ๘ -

๖.๓ จัดทำระเบียบ กฎเกณฑ์การใช้สนามฟุตบอลหญ้าเทียม พร้อมดูแลบำรุงรักษาให้เกิดประโยชน์แก่ประชาชนและตามวัตถุประสงค์โครงการของรัฐบาล

ผลการปฏิบัติ

- ประสานขอรับการสนับสนุนการก่อสร้างหลังคาคลุมสนามฟุตซอล พร้อมรางระบายน้ำ หมู่ที่ ๔ จากองค์การบริหารส่วนจังหวัดสมุทรสงคราม งบประมาณ ๓,๔๐๐,๐๐๐ บาท

**๗. นโยบายด้านอาชีพและรายได้**

๗.๑ ส่งเสริมและสนับสนุนการดำเนินงานของศูนย์ถ่ายทอดเทคโนโลยีทางการเกษตรตำบล บางจะเกร็ง เพื่อพัฒนาอาชีพ ที่เหมาะสมกับสภาวะท้องถิ่นในปัจจุบันให้ตรงกับปัญหาและความต้องการของประชาชน

ผลการปฏิบัติ

- เข้าร่วมประชุมและเป็นกรรมการในศูนย์ถ่ายทอดเทคโนโลยีทางการเกษตรตำบลบางจะเกร็ง

๗.๒ ส่งเสริมและสนับสนุนการประกอบอาชีพที่สุจริตของประชาชน เน้นการรวมกลุ่มอาชีพ เพิ่มพื้นที่และทรัพยากรธรรมชาติในที่สาธารณะ เพื่อเป็นแหล่งประกอบอาชีพ

ผลการปฏิบัติ

- โครงการอบรมเชิงปฏิบัติการการจัดทำหน้ากากผ้า เพื่อใช้เป็นแหล่งประกอบอาชีพและใช้สำหรับป้องกันโรค

**๘. นโยบายด้านโครงสร้างพื้นฐาน**

๘.๑ ก่อสร้างและบำรุงรักษาโครงสร้างพื้นฐาน และระบบสาธารณูปโภค เช่น ถนน สะพาน ไฟฟ้า น้ำประปา โทรศัพท์ ให้ใช้การได้อย่างมีประสิทธิภาพ

ผลการปฏิบัติ

- อุดหนุนการไฟฟ้าส่วนภูมิภาคจังหวัดสมุทรสงคราม เป็นค่าขยายเขตไฟฟ้า บริเวณถนนสายเทศบาล ๒ หมู่ที่ ๒ งบประมาณ ๒๙๗,๙๙๖.๘๗

- อุดหนุนการไฟฟ้าส่วนภูมิภาคจังหวัดสมุทรสงคราม เป็นค่าขยายเขตไฟฟ้า บริเวณถนนสายเทศบาล ๔ (รังนก) หมู่ที่ ๓ งบประมาณ ๓๙๑,๕๖๐.๘๑

- โครงการติดตั้งมิเตอร์ไฟฟ้า ณ สนามกีฬาฟุตซอลวัดศรัทธาธรรม หมู่ที่ ๑

- โครงการก่อสร้างถนนคสล. ขนาดกว้าง ๒.๘๐ เมตร ยาว ๔๕.๐๐ เมตร หนาโดยเฉลี่ย ๐.๑๕ เมตร ซอยบางจะเกร็ง ๓ (ต่อเติม) หมู่ที่ ๒ งบประมาณ ๙๔,๐๐๐ บาท

- โครงการติดตั้งไฟฟ้าสาธารณะถนนราชญาติรักษา หมู่ที่ ๒ งบประมาณ ๔๙๗,๐๐๐ บาท

- โครงการปรับปรุงภูมิทัศน์วัดศรัทธาธรรม โดยเทพื้น คสล. หนา ๐.๑๕ ม. พื้นที่ไม่น้อยกว่า๒๙๐.๐๐ ตร.ม. งบประมาณ ๑๙๐,๐๐๐ บาท

- โครงการต่อเติมถนน คสล. ขนาดกว้าง ๓.๐๐ ม. ยาว ๑๔.๐๐ ม. หนา ๐.๑๕ ม.

ซอยบางจะเกร็ง ๓/๒ หมู่ที่ ๒ งบประมาณ ๓๗,๐๐๐ บาท

- โครงการก่อสร้างกำแพงกันดิน คสล. ความยาว ๑๒.๐๐ ม. หมู่ที่ ๓ งบประมาณ ๑๑๐,๐๐๐ บาท

- โครงการปรับปรุงภูมิทัศน์บริเวณที่ราชพัสดุ (ข้างซอยบางจะเกร็ง ๖) หมู่ที่ ๒ โดยเทพื้น คสล. หนา ๐.๑๕ ม.มีพื้นที่ไม่น้อยกว่า ๖๗๕.๐๐ ตร.ม. อยู่ระหว่างการดำเนินการ

- โครงการขุดเจาะบ่อบาดาลใหม่และอุดกลบบ่อบาดาลเดิม บริเวณสวนสุขภาพหมู่ที่ ๒ งบประมาณ ๓๐๐,๐๐๐ บาท

- ๙ -

- โครงการปรับปรุงถนนลาดยางโดยเสริมแอสฟัลติกคอนกรีต หมู่ที่ ๓ สส.ถ ๒๒-๐๐๒ สายบ้านคลองกลาง งบประมาณ ๘๒๘,๐๐๐ บาท

- โครงการปรับปรุงถนนลาดยางโดยเสริมผิวแอสฟัลติกคอนกรีต รหัสทางหลวงท้องถิ่น สส.ถ ๒๒-๐๐๑ สายราชญาติรักษา หมู่ที่ ๒ งบประมาณ ๔๙๐,๐๐๐ บาท

- ปรับปรุงภูมิทัศน์พื้นที่เพื่อการท่องเที่ยวเชิงประวัติศาสตร์ และวัฒนธรรม (วัดบางจะเกร็ง) โดยเทลานคอนกรีต เสริมเหล็ก มีพื้นที่ไม่น้อยกว่า 2,561.75 ตารางเมตร หนา 0.15 เมตร งบประมาณ ๑,๑๑๕,๔๐๐ บาท

- ประสานขอรับการสนับสนุนการปรับปรุงถนนผิวจราจรคอนกรีตเสริมเหล็ก สายริมคลองตาเถื่อน หมู่ที่ ๔ โดยเทผิวจราจรคอนกรีตเสริมเหล็ก หนาเฉลี่ย ๐.๑๕ เมตร ขนาดกว้าง ๕.๐๐ เมตร ระยะทาง ๔๖๓.๐๐ เมตร หรือพื้นที่ไม่น้อยกว่า ๒,๓๑๕.๐๐ เมตร จากองค์การบริหารส่วนจังหวัดสมุทรสงคราม งบประมาณ ๑,๕๕๓,๐๐๐ บาท

- ปรับสภาพแวดล้อมที่อยู่อาศัยให้กับผู้สูงอายุและผู้ด้อยโอกาส จำนวน ๘ ราย งบประมาณทั้งสิ้น ๑๐๐,๐๐๐ บาท และประสานปรับปรุงสภาพแวดล้อมที่อยู่อาศัยให้กับผู้พิการ/ผู้ด้อยโอกาส จำนวน ๗ ราย หลังละ ๒๐,๐๐๐ บาท งบประมาณทั้งสิ้น ๑๔๐,๐๐๐ บาท จากเงินอุดหนุนเฉพาะกิจเพื่อปรับสภาพสิ่งแวดล้อมที่อยู่อาศัยให้กับผู้พิการ/ผู้ด้อยโอกาสของสำนักงานพัฒนาสังคมและความมั่นคงของมนุษย์จังหวัดสมุทรสงคราม

๘.๒ ส่งเสริมและพัฒนาระบบอินเทอร์เน็ตสาธารณะให้ทันสมัย เป็นประโยชน์ต่อประชาชนได้มากที่สุด

ผลการปฏิบัติ

- ลงเว็บไซต์และ Facebook รายงานความเคลื่อนไหว ข้อมูล ข่าวสาร กิจกรรมของเทศบาล ให้ประชาชนทราบเป็นประจำ เผยแพร่ข้อมูลทางศูนย์ข้อมูลข่าวสารของราชการและศูนย์ข้อมูลข่าวสารอิเล็กทรอนิกส์ของราชการ เทศบาลตำบลบางจะเกร็ง

- มีระบบอินเทอร์เน็ต/wifi สำหรับให้บริการประชาชนทั่วไป ขอจบการรายงานผล การปฏิบัติงานตามนโยบาย ประจำปีงบประมาณ พ.ศ. ๒๕๖๓ของนายกเทศมนตรีเพียงเท่านี้

**ที่ประชุม - รับทราบ**

ประธาน - มีสมาชิกสภาท่านใดจะสอบถามฝ่ายบริหารเพิ่มเติมหรือไม่

หากไม่มีขอมติที่ประชุมให้ความเห็นชอบรายงานผลการปฏิบัติงานตามนโยบาย ประจำปีงบประมาณ พ.ศ. ๒๕๖๓ ของนายกเทศมนตรีตำบลบางจะเกร็ง

**มติที่ประชุม - มีมติเห็นชอบ ด้วยคะแนนเป็นเอกฉันท์**

 **๕.๒ รายงานผลการติดตามและประเมินผลแผนพัฒนาท้องถิ่น ประจำปีงบประมาณ**

 **พ.ศ. ๒๕๖๓**

ประธาน - ขอให้เลขานุการสภาอ่านข้อกฎหมาย ระเบียบที่เกี่ยวข้องกับการรายงานผลการติดตามและประเมินผลแผนพัฒนาท้องถิ่น

เลขานุการสภา - ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. 25๖๑ หมวด ๖ ข้อ ๒๙(๓) กำหนดให้ผู้บริหารท้องถิ่น เสนอผลการติดตามและประเมินผลแผนพัฒนาต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาท้องถิ่นให้ประชาชน ในท้องถิ่นทราบ อย่างน้อย ปีละหนึ่งครั้งภายในเดือนธันวาคมของทุกปี

ประธาน - ขอเชิญฝ่ายบริหารชี้แจงรายละเอียด

- ๑๐ -

นายกเทศมนตรี - เรียน ท่านประธานสภาเทศบาล และสมาชิกสภาเทศบาลตามที่ คณะกรรมการติดตามและประเมินผลแผนพัฒนาเทศบาลตำบลบางจะเกร็ง ได้พิจารณาให้ความเห็นชอบร่างรายงานผลการติดตามประเมินผลแผนพัฒนาท้องถิ่น (พ.ศ. ๒๕๖๑–๒๕๖๕) ประจำปีงบประมาณ พ.ศ. ๒๕๖๓ ในการประชุมคณะกรรมการฯ ครั้งที่ ๑/๒๕๖๓ เมื่อวันที่ ๒๘ ตุลาคม ๒๕๖๓ โดยได้ปฏิบัติตามขั้นตอนของระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. 25๖๑ หมวด ๖ ข้อ ๒๙(๓) กำหนดให้ผู้บริหารท้องถิ่น เสนอผลการติดตามและประเมินผลแผนพัฒนาต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบ อย่างน้อย ปีละหนึ่งครั้งภายในเดือนธันวาคมของทุกปี จึงขอรายงานผลการติดตามและประเมินผลโดยสังเขปต่อสภาเทศบาลตำบล บางจะเกร็ง ดังนี้

- เทศบาลตำบลบางจะเกร็ง ได้มีการใช้จ่ายงบประมาณในการดำเนินโครงการตามแผนพัฒนาท้องถิ่น (พ.ศ. ๒๕๖๑–๒๕๖๕) ประจำปีงบประมาณ พ.ศ. ๒๕๖๓ ระหว่างวันที่ ๑ ตุลาคม ๒๕๖๒ ถึงวันที่ ๓๐ กันยายน ๒๕๖๓ โดยได้มีการก่อหนี้ผูกพัน/ลงนามในสัญญารวม ๕๑ โครงการ งบประมาณทั้งสิ้น ๑๕,๘๐๒,๒๑๔.๑๕ บาท มีการเบิกจ่ายงบประมาณ จำนวน ๔๙ โครงการ จำนวนเงิน ๑๓,๕๒๒,๒๑๔.๑๕ บาท สามารถจำแนกตามยุทธศาสตร์ ได้ดังนี้

 ยุทธศาสตร์ที่ 1 ยุทธศาสตร์การพัฒนาด้านโครงสร้างพื้นฐาน

ดำเนินการแล้วเสร็จ จำนวน ๑๒ โครงการ เบิกจ่ายงบประมาณ ๒,๑๐๘,๓๐๖.๖๘ บาท คิดเป็น ๑๕.๕๙ %

อยู่ในระหว่างดำเนินการ จำนวน ๒ โครงการ งบประมาณ ๒,๒๘๐,๐๐๐ บาท ไม่ได้ดำเนินการ จำนวน ๔ โครงการ

ยุทธศาสตร์ที่ 2 ยุทธศาสตร์การพัฒนาด้านสาธารณสุข การส่งเสริมคุณภาพชีวิต การศึกษา การกีฬา ศิลปวัฒนธรรม ประเพณีและภูมิปัญญาท้องถิ่น

ดำเนินการแล้วเสร็จ จำนวน ๒๔ โครงการ เบิกจ่ายงบประมาณ ๑๑,๐๕๒,๒๐๘.๙๗ บาท คิดเป็น ๘๑.๗๓ % ไม่ได้ดำเนินการ จำนวน ๘ โครงการ

ยุทธศาสตร์ที่ 3 ยุทธศาสตร์การพัฒนาด้านการจัดระเบียบชุมชน สังคม และการรักษา ความสงบเรียบร้อย

ดำเนินการแล้วเสร็จ จำนวน ๕ โครงการ เบิกจ่ายงบประมาณ ๒๒๔,๘๑๘.๕๐ บาท คิดเป็น ๑.๖๖ %

ไม่ได้ดำเนินการ จำนวน ๖ โครงการ

ยุทธศาสตร์ที่ 4 ยุทธศาสตร์การพัฒนาด้านการส่งเสริมเกษตรกรรม การประมง การลงทุน พาณิชยกรรม และการท่องเที่ยว

ดำเนินการแล้วเสร็จ จำนวน ๓ โครงการ เบิกจ่ายงบประมาณ ๔๑,๐๐๐.๐๐ บาท คิดเป็น ๐.๓๐ %

ไม่ได้ดำเนินการ จำนวน ๑๒ โครงการ

ยุทธศาสตร์ที่ 5 ยุทธศาสตร์การพัฒนาด้านการบริหารจัดการทรัพยากรธรรมชาติ และสิ่งแวดล้อมอย่างยั่งยืน

ดำเนินการแล้วเสร็จ จำนวน ๐ โครงการ อยู่ในระหว่างดำเนินการ จำนวน ๑ โครงการ งบประมาณ ๐ บาท คิดเป็น ๐ % ไม่ได้ดำเนินการ จำนวน ๑ โครงการ

- ๑๑ -

 ยุทธศาสตร์ที่ 6 ยุทธศาสตร์การพัฒนาด้านการบริหารกิจการบ้านเมืองและสังคมที่ดี

ดำเนินการแล้วเสร็จ จำนวน ๕ โครงการ เบิกจ่ายงบประมาณ ๙๕,๘๘๐.๐๐ บาท คิดเป็น ๐.๗๑ % ไม่ได้ดำเนินการ จำนวน ๖ โครงการ

รวมโครงการที่ดำเนินการแล้วทั้งสิ้น ๕๒ โครงการ มีการเบิกจ่ายงบประมาณทั้งสิ้น ๑๓,๕๒๒,๒๑๔.๑๕ บาท ในภาพรวมมีการดำเนินงานแล้วร้อยละ ๕๘.๔๓ ของจำนวนโครงการในแผนพัฒนาท้องถิ่น (พ.ศ. ๒๕๖๑–๒๕๖๕) ประจำปีงบประมาณ พ.ศ. ๒๕๖๓

**สรุปผลการประเมินความพึงพอใจของประชาชนต่อผลการดำเนินงานของเทศบาลตำบล**

**บางจะเกร็งในภาพรวม**

จากประชาชนผู้ตอบแบบประเมิน จำนวน ๓๖๘ ราย มีความพึงพอใจต่อผลการดำเนินงานของเทศบาลตำบลบางจะเกร็งในภาพรวมมีค่าเฉลี่ยอยู่ใน **ระดับพอใจมาก คิดเป็นร้อยละ ๓๒.๕๕** **ระดับพอใจ คิดเป็นร้อยละ ๔๕.๘๐** **ระดับไม่พอใจ คิดเป็นร้อยละ ๒๑.๖๕** สรุปว่าประชาชนส่วนใหญ่มีความพึงพอใจอยู่ในระดับพอใจ ซึ่งมีค่าใกล้เคียงร้อยละ ๕๐ และในหัวข้อที่ ๙ ประโยชน์ที่ประชาชนได้รับจากการดำเนินโครงการ / กิจกรรม มีระดับ**พอใจมาก** สูงที่สุด คิดเป็นร้อยละ ๕๓.๘๐

**สรุปผลการประเมินความพึงพอใจของประชาชนต่อผลการดำเนินงานของเทศบาลตำบลบางจะเกร็งตามรายยุทธศาสตร์การพัฒนา**

ผลการสำรวจความพึงพอใจตามรายยุทธศาสตร์การพัฒนา ประจำปี 25๖๓ สรุปได้ว่าประชาชนในเขตเทศบาลตำบลบางจะเกร็ง **มีความพึงพอใจในยุทธศาสตร์การพัฒนาด้านโครงสร้างพื้นฐาน** **มากที่สุด** ซึ่งมีค่าเฉลี่ย **๘.๐๕** ระดับรองลงมา คือ ยุทธศาสตร์การพัฒนาด้านการจัดระเบียบชุมชน สังคม และการรักษาความสงบเรียบร้อย ซึ่งมีค่าเฉลี่ย **๗.๘๑** ส่วนยุทธศาสตร์ที่ประชาชน**มีความพึงพอใจน้อยที่สุด** คือ **ยุทธศาสตร์การพัฒนาด้านการบริหารจัดการทรัพยากรธรรมชาติและสิ่งแวดล้อมอย่างยั่งยืน** ซึ่งมีค่าเฉลี่ย **๗.๔๔**

จึงเรียนรายงานผลการติดตามและประเมินผลแผนพัฒนาท้องถิ่น (พ.ศ. ๒๕๖๑–๒๕๖๕) ประจำปีงบประมาณ พ.ศ. ๒๕๖๓ ต่อสภาเทศบาลตำบลบางจะเกร็งเพื่อโปรดทราบ โดยมีรายละเอียดตามเอกสารรายงานผลการติดตามและประเมินผลแผนพัฒนาเทศบาลตำบล บางจะเกร็ง ซึ่งได้แจกให้กับสมาชิกสภาเทศบาลทุกท่านแล้ว

ประธาน สภา - มีสมาชิกสภาท่านใดจะสอบถามฝ่ายบริหาร รวมถึงมีข้อเสนอแนะเพิ่มเติมหรือไม่

ที่ประชุม - ไม่มี

ประธาน - หากไม่มีสมาชิกท่านใดจะสอบถามเพิ่มเติม ขอมติที่ประชุมรับทราบผลการติดตาม และประเมินผลแผนพัฒนาท้องถิ่น ประจำปีงบประมาณ พ.ศ. ๒๕๖๓ ของเทศบาล ตำบลบางจะเกร็ง

**มติที่ประชุม - มีมติรับทราบ**

- ๑๒ -

**ระเบียบวาระที่ ๖ เรื่องอื่นๆ**

ประธานสภา - มีสมาชิกสภาท่านใดจะแจ้งปัญหาความเดือดร้อนของประชาชนให้ทางฝ่ายบริหารทราบ

 - มีผู้ร้องเรียนสถานที่สวนสุขภาพเป็นสถานที่พักผ่อน มีคนพาบุตรหลานมาพักผ่อน

 ออกกำลังกายจำนวนมาก แต่มีกลุ่มวัยรุ่นเข้ามาสูบบุหรี่และทิ้งขี้บุหรี่ในสวนสุขภาพ

 และไปนั่งดูเต้นแอโรบิคและสูบบุหรี่ซึ่งเป็นการรบกวนคนเต้นแอโรบิค จึงขอให้ทำป้าย

 ประชาสัมพันธ์ห้ามสูบบุหรี่ในสาธารณะ

 - บริเวณถนนราชญาติรักษา ริมรั้วข้างโรงเรียนวัดบางจะเกร็งมีเศษใบไม้ร่วงเป็นจำนวนมาก

 จึงขอให้ทางเทศบาลช่วยไปทำความสะอาดด้วย

นายไพฑูรย์ ฟูกลิ่น - ขอขอบคุณคณะผู้บริหารฯ ที่ส่งคนงานไปช่วยปลูกบ้านให้กับผู้ด้อยโอกาสจนเสร็จเรียบร้อย

 ทางเจ้าของบ้านขอขอบคุณมาก

นางเขมิกา เปรุณาวิน - บริเวณหมู่ ๓ ทางเข้ารีสอร์ทชลทิพา มีประชาชนแจ้งขอลูกระนาด จำนวน ๑ ลูก เนื่องจาก

 มีรถวิ่งเร็วมากอาจจะทำให้เกิดอันตรายได้

นายกเทศมนตรี - ขอขอบคุณทุกท่านที่ร่วมแรงร่วมใจในการพัฒนาตำบลบางจะเกร็ง และสามารถแก้ไขปัญหา

 ให้ประชาชนได้เป็นอย่างดี

 - ขอให้ทางสำนักปลัดฯ จัดทำป้ายห้ามตั้งร้านค้า และห้ามสูบบุหรี่ ไปติดที่สวนสุขภาพ

 - ให้นายประสพโชค ใจประเสริฐ คนงานทั่วไป รับผิดชอบทำความสะอาดบริเวณหน้า

 โรงเรียนวัดบางจะเกร็ง

 - ให้ทางกองสาธารณสุขไปแจ้งร้านขายของหน้าโรงเรียนวัดบางจะเกร็ง ให้ขยับถอยร่น

 เข้าไปอีกหน่อยถนนจะได้กว้างขึ้นการจราจรจะได้ไม่ติดขัด

 - ขอขอบคุณทุกท่านที่ร่วมมือร่วมใจกันช่วยสร้างบ้านให้กับผู้ยากไร้จนสำเร็จไปได้ด้วยดี

 ยังเหลือบ้านนางสุจิตรา สังข์สกุล หมู่ที่ ๒ อีก ๑ หลัง

 - การติดตั้งลูกระนาด หมู่ที่ ๓ ขอให้ทางหมู่ที่ ๓ ได้ไปทำประชาคมกับประชาชนถึงปัญหา

 ความต้องการก่อน เนื่องจากมีตัวอย่างเนินลูกระนาดที่ไปติดตั้งที่หมู่ที่ ๕ ไปติดตั้งแล้ว

 ก็เกิดปัญหากับประชาชนที่สัญจรไปมาและมีการร้องขอให้เอาออกจนต้องไปรื้อถอนออกให้

 - ในวันที่ ๒๖ พฤศจิกายน ๒๕๖๓ ทางคณะกรรมการพนักงานเทศบาลจังหวัดสมุทรสงคราม

 ขอใช้สถานที่ห้องประชุมในการจัดประชุม ก.ทจ.สมุทรสงคราม เวลา ๑๓.๓๐ น. และ

 เมื่อประชุมเสร็จแล้วจะเดินทางไปดูชุมชนบ้านคลองกลางที่ดำเนินการตามแนวเศรษฐกิจ

 พอเพียง

 - ในวันที่ ๑ ธันวาคม ๒๕๖๓ ทางอำเภอเมืองสมุทรสงครามขอใช้สถานที่สวนสุขภาพ

 ตำบลบางจะเกร็ง ในการจัดประชุมหัวหน้าส่วนราชการระดับอำเภอ ผู้บริหาร อปท.

 และกำนัน ผู้ใหญ่บ้าน สัญจรประจำเดือนธันวาคม ๒๕๖๓ เวลา ๑๐.๐๐ น. ณ อาคาร

 เอนกประสงค์สวนสุขภาพเทศบาลตำบลบางจะเกร็ง

 - ในวันที่ ๓ ธันวาคม ๒๕๖๓ ขอเชิญร่วมงานทอดผ้าป่าทางน้ำ โดยจะมีการจัดขบวนเรือ

 ทอดผ้าป่าทางน้ำออกจากอุทยาน ร.๒ ตำบลละ ๑๐ ลำ และเรือตกแต่ง ๑ ลำ โดยรายได้

 เข้ากลุ่มคนรักแม่กลอง

- ๑๓ -

 - ขอเชิญร่วมพิธีบำเพ็ญกุศลถวายแด่พระบาทสมเด็จพระบรมชนกาธิเบศร มหาภูมิพล

 อดุลยเดชมหาราช บรมนาถบพิตร และกิจกรรมน้อมรำลึกเนื่องในวันคล้ายวันพระบรมราช

 สมภพ วันชาติ และวันพ่อแห่งชาติ ในวันเสาร์ ที่ ๕ ธันวาคม ๒๕๖๓ ณ สวนสุภาพ

 ตำบลบางจะเกร็ง

 - ในวันที่ ๒๐ ธันวาคม ๒๕๖๓ อย่าลืมไปใช้สิทธิเลือกตั้งนายก และสมาชิกองค์การบริหาร

 ส่วนจังหวัดสมุทรสงคราม ตั้งแต่เวลา ๐๘.๐๐ – ๑๗.๐๐ น. หากไม่ไปใช้สิทธิเลือกตั้ง

 ท่านจะขาดสิทธิจะไม่สามารถลงเล่นการเมืองได้

**ปิดประชุม เวลา ๑๕.๐๐ น.**

 (ลงชื่อ)……………………………………………… ผู้จดรายงานการประชุม

 ( นายวัฒนะ ฟูกลิ่น )

 เลขานุการสภาเทศบาลตำบลบางจะเกร็ง

 คณะกรรมการตรวจรายงานการประชุม ได้ตรวจรายงานการประชุมสภาเทศบาลตำบลบางจะเกร็ง สมัยสามัญ ที่ ๔ ครั้งที่ ๑/๒๕๖๓ แล้วเมื่อการประชุมคณะกรรมการ ครั้งที่ ๕ /๒๕๖๓ เมื่อวันที่ ๔ เดือน ธันวาคม พ.ศ. ๒๕๖๓

ลงชื่อ.....................................................ประธาน

 (นางเขมิกา เปรุณาวิน)

ลงชื่อ....................................................กรรมการ

 (นายสุภาพ งามแม้น)

ลงชื่อ......................................................กรรมการ

 (นายกนกภูมิ ประเสริฐดี)

 สภาเทศบาลตำบลบางจะเกร็งได้รับรองรายงานการประชุมสภาเทศบาลตำบลบางจะเกร็ง ครั้งนี้แล้วเมื่อ การประชุมสภาเทศบาลตำบลบางจะเกร็ง สมัยสามัญที่ ครั้งที่ /๒๕๖๔ เมื่อวันที่ เดือน พ.ศ. ๒๕๖๔

 (ลงชื่อ)……………………………………………

 ( )

 ประธานสภาเทศบาลตำบลบางจะเกร็ง